CELEX: 62019TN0653
Language: et
Date: 2019-09-30 00:00:00
Title: kohtuasi T-653/19: 30. septembril 2019 esitatud hagi – FF versus komisjon

25.11.2019   
            
            
               ET
            
            
               Euroopa Liidu Teataja
            
            
               C 399/85
            
         
      30. septembril 2019 esitatud hagi – FF versus komisjon
      (kohtuasi T-653/19)
      (2019/C 399/104)
      Kohtumenetluse keel: prantsuse
      
         Pooled
      
      
         Hageja: FF (esindaja: advokaat A. Fittante)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 31. juuli 2019. aasta otsus, millega jäetakse rahuldamata hageja 9. juuli 2019. aasta kahju hüvitamise esimene taotlus;
               
            
                  —
               
               
                  tühistada Euroopa Komisjoni 20. augusti 2019. aasta otsus, millega jäetakse rahuldamata 23. juuli 2019. aasta taotlus tutvuda komisjoni dokumentidega, milles hageja palub võimalust näha selle foto originaali, millel on amputeeritud jalaga mees ja mida kasutatakse tubakatoodete pakenditel terviseohu hoiatuste jaoks vastavalt Euroopa Parlamendi ja nõukogu 3. aprilli 2014. aasta direktiivile 2014/40/EL;
               
            
                  —
               
               
                  mõista Euroopa Komisjonilt välja kohtukulud ja menetluskulud, kusjuures hageja on taotlenud õigusabi.
               
            
         Väited ja peamised argumendid
      
      Hagi põhjendamiseks esitab hageja kaks väidet.
      
                  1.
               
               
                  Esimene väide, et rikutud on olulisi menetlusnorme, kuna vaidlustatud otsustes ei ole järgitud põhjendamiskohustust ning need ei võimalda seega hagejal mõista tema suhtes tehtud otsuse ulatust ja tagada oma huvide kaitset ega kohtul seaduslikkuse kontrolli teostada.
               
            
                  2.
               
               
                  Teine väide, et rikutud on aluslepinguid ja kõiki aluslepingute rakendamist puudutavaid õigusnorme, see tähendab kõiki Euroopa Liidu õigusnorme ning eelkõige Euroopa Liidu põhiõiguste hartat ja üldpõhimõtteid, mille järgimise peab liit tagama, ning millega kaitstakse nii õigust oma kujutisele, õigust era- ja perekonnaelu austamisele kui ka õigust inimväärikusele.